SPPTทุ่มลงทุนปีนี้เท180ล้านปั๊มฮาร์ดดิสก์ความต้องการซื้อเยอะเกิน3ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — SPPT ฝ่าม็อบเดือด เล็งลงทุนอีก 100 ล้านบาท เป็น 180 ล้านบาทปีนี้ ฮาร์ดดิสก์ไดรฟ์ขายดีไปอีกหลายปี 
นายชาคริต เมธิกุลชนันทร์ กรรมการผู้จัดการ บริษัท ซิงเกิ้ล พอยท์ พาร์ท (ประเทศไทย) หรือ SPPT เปิดเผยว่า ในเดือน มิ.ย.นี้ คณะกรรมการ (บอร์ด) จะพิจารณาอนุมัติงบลงทุนเพิ่มอีก 100 ล้านบาท หลังจากครึ่งปีแรกใช้เงินลงทุนซื้อเครื่องจักรแล้ว 80 ล้านบาท 
ทั้งนี้ งบลงทุน 100 ล้านบาทจะใช้ในครึ่งปีหลังเน้นลงทุนซื้อเครื่องจักรในการผลิตส่วนฮาร์ดดิสก์ไดรฟ์ (HDD) 80 ล้านบาท ทำให้บริษัทมีกำลังการผลิตสูงถึง 4 ล้านชิ้น จากเดิมผลิต 1 ล้านชิ้นต่อเดือน 
“เราต้องเพิ่มงบลงทุน เพราะความต้องการใน HDD มีสูงมากในอนาคต โดยเฉพาะจากโซนเอเชีย เช่น อินเดีย จีน ญี่ปุ่น รัสเซีย ขณะที่ความต้องการสหรัฐและยุโรปยังไม่ฟื้นตัว” นายชาคริต กล่าว
ปัจจุบันบริษัทมีออร์เดอร์ล่วงหน้าอยู่ในมือ 3 เดือน มูลค่า 200 ล้านบาท ส่วนอีก 3 เดือนข้างหน้าได้ประมาณการตัวเลขจากลูกค้าอีก 200 ล้านบาท ซึ่งจากข้อมูลสถาบันวิจัยแห่งหนึ่งในโตเกียว ระบุว่าปีนี้ความต้องการใช้ HDD เพิ่มขึ้น 650 ล้านชิ้นต่อปี จากปีก่อนที่ 560 ล้านชิ้นต่อปี และในอีก 3 ปีข้างหน้าจะเพิ่มเป็น 1,000 ล้านชิ้นต่อปี
“ปีนี้เราน่าจะมีอัตรากำไรขั้นต้นที่ 22% เท่ากับไตรมาส 1 ดีขึ้นจากปีก่อนที่ทำได้ 1314% ตั้งเป้ารายได้ไว้เกือบ 1,000 ล้าน บาท หรือโตกว่า 30% จากปีก่อนที่ทำได้ 786 ล้านบาท ขณะที่ไตรมาส 2 และ 3 ทั้งรายได้และกำไรจะดีกว่าไตรมาส 1 ที่มีรายได้ 223 ล้านบาท และกำไรสุทธิ 42 ล้านบาท”